DET BEDSTE ER LIGE BLEVET ENDNU BEDRE: VI PRÆSENTERER HTC ONE® (M8)

*HTC One ® (M8) tilbyder banebrydende ikonisk design og er spækket med de nyeste* ***Sense™ 6****-oplevelser,* ***HTC Duo Kamera*** *som giver mulighed for avanceret billedbehandlinger og det intuitive* ***HTC******Motion Launch™*** *, hvilket tilsammen sikrer brugerne en uforlignelig smartphone-oplevelse anno 2014.*

HTC, en global leder inden for innovation og design, offentliggjorde i dag den længe ventede HTC One® (M8), der er den ultimative videreudvikling af den mest prisvindende smartphone 2013, HTC One (M7). HTC One (M8) lanceres i farven Gun Metal Grey[[1]](#footnote-2) i et eksklusivt aluminiums unibody design af høj kvalitet, med det helt nye Sense™ 6. Dette omfatter bla. Smart Sensor Hub, der forudser dine behov og bruger Motion Launch™-kontrolelementer til at gøre de daglige opgaver nemmere. HTC One® (M8) sætter endvidere nye standarder for Kamera-teknologi og lyd på en smartphone. HTC Duo Kamera sikrer kreative fotos og flotte effekter med et professionelt udseende, og en videreudvikling af HTC BoomSound™ sætter endnu en gang nye standarder for lydkvaliteten i en smartphone.

Peter Frølund, Vice President UK & Nordic regions, HTC udtaler: "I 2013 lancerede vi verdens bedste smartphone, HTC One (M7), men vi stoppede ikke på noget tidspunkt med at udfordre os selv og status quo i branchen. Som pionerer inden for innovation af smartphones vedbliver vi med at designe og producere smartphones, der vil forbløffe, inspirere og transformere hele branchen. Jeg er i dag stolt over at kunne lancere den mest spektakulære og intuitive og avancerede smartphone, som branchen har set til dato, nemlig HTC One (M8) ®."

**Smukt design både udvendig og indvendig**

Det eksklusive aluminiums unibody design er blevet udtænkt på ny for at skabe et endnu flottere og alligevel yderst funktionelt udseende, og med HTC One (M8) er dermed opnået endnu et gennembrud, når det gælder design og kvalitet. Det smukke og robuste aluminums design med blødere kurver komplementerer perfekt den 5" store skærm i fuld HD (1080p), som er let forsænket ift. kanten, og giver et jævnt og mere naturligt greb.

**Qualcomm Snapdragon 801-processor og Android 4.4-operativsystem**

HTC One (M8) understøttes af en Qualcomm Snapdragon 801-processor og det seneste Android 4.4-operativsystem og har alt det nye fra Sense 6.

**Sense 6 = nyt design**

HTC One (M8) har med Sense 6 fået en helt ny brugerflade designet med et renere og mere iøjnefaldende udtryk med dristige farvetemaer, der kan tilpasses, og giver en mere intuitiv og personlig brugeroplevelse.

**Et stort fremskridt inden for smartphone-billedredigering**

HTC One (M8) åbner op for en helt anden dimension i forhold til fotos på smartphones ved at kombinere verdens første smartphone med et Duo Kamera, der har HTC’s innovative UltraPixel-modul, en dobbelt flash og videooptagelse i fuld HD (1080p). Dette giver utrolig flotte fotos ved alle belysningsforhold og farverige videoer i høj kvalitet. Et 5 MP frontkamera med vidvinkel optager også suveræne selfies uden problemer.

**HTC Duo Kamera**

Duo Kamera har foruden det primære UltraPixel-modul en dybdesensor, som registrerer dybdeoplysninger fra et motiv, hvilket giver mulighed for et udvalg af smukke og kreative effekter, så du kan få endnu mere ud af dine fotos end hidtil.

Skab portrætter med et professionelt udseende på et øjeblik ved at ændre fokus i dit foto, efter at fotoet er taget, ved hjælp af UFocus™, eller fremhæv dit motiv ved at ændre baggrunden med kreative og effektive effekter ved hjælp af Foregrounder.

Du kan også give dine bedste optagelser et årstidsbestemt præg ved hjælp af animationerne med Årstidstemaer. Du kan bruge kopiér og indsæt til at placere familie og venner i et helt andet foto, samtidig med at Dimension Plus giver et unikt perspektiv på dine fotos, så du kan se dit foto fra en anden vinkel ved blot at vippe skærmen.

Den avancerede kamerateknologi fungerer også bag kulisserne og optager fotos helt fra starten, så når lukkeren er aktiveret, får du med det samme vist det skarpest mulige foto. Kameraet fokuserer med en lukkerhastighed på 300 millisekund, hvilket giver knivskarpe fotos på et splitsekund, og når der er brug for flash, vælger den intelligente 2 x LED dobbeltflash automatisk den helt rigtige tone og lysintensitet, så du får en mere naturlig hudfarve og professionelt udseende optagelser.

De mange muligheder for at skabe spændende fotos har betydet, at organiseringen af gallerifunktionen også har været en prioritet hos designerne bag HTC Sense, der har introduceret Image Match, som er et visuelt søgeværktøj, der intuitivt flytter alle fotos med et bestemt motiv til et album.

Slutteligt har HTC One (M8) også den integrerede slowmotiontilstand, der ikke blot giver dig mulighed for at optage 1080p-video i slowmotion, men også gør det muligt at sænke hastigheden på dele af den pågældende video, og det forstærker oplevelsen af drama og handling.

**Del og genoplev mindeværdige øjeblikke : HTC Zoe bliver mere social**

I 2014 vil HTC Zoe udvikle sig til en mere social medieplatform. Du vil kunne overføre fotos og Zoe’s samt fremhæve videoer, så alle vennerne i dine sociale netværk kan se dem, og samtidig tilskynde dem til at tilføje deres egne fotos, videoer og yndlingssange[[2]](#footnote-3). Så kan du først samle alt det bedste indhold af en fælles mindesværdig begivenhed, og bagefter opfordre dine venner til at lægge deres højdepunkter af begivenheden oveni din oprindelige version.

Det nye HTC Zoe-netværk bliver tilgængelig på på HTC One (M8) i løbet af sommeren 2014, samt senere en række andre Android smartphone modeller via Google Play™.

**Motion Launch – praktiske genveje, der styres af dine fingerbevægelser**

Med introduktionen af Sense 6 får HTC One (M8) funktioner, der giver produktet en 6. sans. Motion Launch er f.eks. øjeblikkeligt i stand til at registrere dets miljø, hvilket skyldes intuitive, bevægelses- og nærhedssensorer med lavt strømforbrug, og som styres af et centraliseret knudepunkt. Dermed kan du automatisk interagere med din smartphone uden først at tænde skærmen. Du aktiverer enheden med et stryg, hvorefter du kan bruge Auto Answer til at besvare et opkald ved at holde din smartphone op til øret uden yderligere at røre ved skærmen. Èt dobbelt tryk tænder skærmen, og endnu et dobbelt tryk slukker skærmen, så de daglige opgaver bliver endnu nemmere.

**HTC Dot View™ etui - beskyt din smartphone med et retroudtryk**

En enestående smartphone fortjener et etui, der beskytter og udvider dens innovative og brancheførende design og funktionalitet. HTC Dot View smartphoneetui optimeres af Sense 6 og beskytter skærmen, samtidig med at der vises meddelelser og interaktioner i retrostil med en punktmatrix. Du kan tage funktionaliteten med den 6. sans et skridt videre. Det gør du ved at dobbeltklikke og dermed aktivere Motion Launch eller tjekke tiden eller vejret og få besked om nye sms'er, mails eller opkald - uden at du behøver at åbne for at se på eller røre ved skærmen.

**Ekstrem strømsparetilstand – ekstra standbytid, uden at det koster mere**

Med den originale HTC One (M7) optimerede HTC strømforbruget, så du kunne få mest muligt ud af din smartphone. HTC One (M8) klarer dette langt bedre ved at få batteristrømmen til at vare 40 % længere. Den normale strømsparetilstand giver en rigtig god oplevelse, men HTC har alligevel inkluderet en ekstrem strømsparetilstand, så dit batteri kan vare endnu længere. Når det er fuldt opladt, kan det yde, hvad der svarer til ugers batteristrøm, samtidig med at du stadig kan modtage opkald, sms'er og mails – perfekt når du er ude at rejse. Funktionen aktiveres enten manuelt eller automatisk og yder 60 timers ekstra standbytid ved 20 % strøm, 30 timer ved 10 % strøm og 15 timer ved 5 % strøm. Uanset om du er ude indtil sent om aftenen eller befinder dig i områder med dårligt signal eller foretager dig strømkrævende aktiviterer, behøver du aldrig igen at skulle bekymre dig om, hvorvidt du løber tør for batteri.

**BoomSound bliver endnu bedre**

HTC One (M8) gør endnu en gang lydoplevelsen på smartphones endnu bedre. Den seneste BoomSound-teknologi skaber en fordybende, kraftfuld og krystalklar lyd med fulde toner fra bas til og med diskant. Den nye HTC One (M8) leverer en lyd, der er 25 % højereend før, uden at gå på kompromis med kvaliteten, og har to frontstereohøjttalere med nye forstærkere, redesignede højttalerkamre og en skræddersyet lydprofil, som giver en helt ægte high definition-oplevelse.

**HTC BlinkFeed – dine personligt valfgte nyheder direkte på startskærmen**

HTC BlinkFeed er nu mere intuitiv, har løbende rulning, som giver en flydende oplevelse, når du browser, justerbare fliser og et nyt layout, der viser artiklerne på en mere enkel og læsevenlig måde. Med introduktionen af det nye SDK, som giver partnerne mulighed for at integrere deres eget indhold, har brugerne nemmere ved at finde og abonnere på nye mediekilder og kan derudover oprette brugerdefinerede feeds om et hvilket som helst emne på bare et øjeblik. Så uanset om du er vild med sport, film eller shopping, sikrer denne funktion, at du får de oplysninger, der har størst relevans for dig.

Med News Bundles, der samler alle artikler og tweets om det samme emne, så du nemmere kan læse dem, og mere end 1000 internationale og lokale indholdspartnere, som er kategoriseret på én side, bliver det ikke nemmere at følge de mest spændende nyheder[[3]](#footnote-4).

**Fitness på et øjeblik**

Med HTC One (M8) kan du blive sundere og holde motivationen oppe ved at kombinere dens intelligente, strømbesparende sensorknudepunkt med preinstallerede Fitbit App®[[4]](#footnote-5) Alternativt kan du bruge din smartphone sammen med en af Fitbits udvalg af fitness armbånd for at få adgang til avancerede funktioner som f.eks. søvnregistrering og en intelligent alarm eller for at registrere data, når du træner uden din smartphone. Angiv dine trænings mål, og se via appen hvad du opnår, uden at skulle gøre mere.

**Sense TV**

Den eneste fjernbetjening du har brug for findes på er HTC One (M8), som har fået et nyt design, så der nu er en interaktiv sekundær skærm. Du kan følge samtalen om programmet online med de integrerede officielle Facebook- og Twitter-streams sammen med de seneste fankommentarer fra de social medier hvor du er aktiv.

Sense TV leverer nu også sportsstatistik om de 10 mest populære sportsgrene i verden, så sportsfans nu har adgang til de seneste resultater, kampstatistik og live opdateringer fra kampe, der bare ikke må misses, samtidig med at de ser en anden kamp på den primære tv-skærm.

**Lokal tilgængelighed i Danmark**

HTC One (M8) vil være at finde til salg hos alle de største forhandlere i Danmark fra og med mandag d. 31. marts 2014, heriblandt hos Telia, Call me, Telenor, CBB, Bibob, 3, og Elgiganten.

**Global tilgængelighed**

HTC One (M8) vil kunne købes hos mere end 230 forhandlere verden over, nedenfor ses en oversigt for samtlige regioner.

**Om HTC**

HTC Corporation (HTC) blev grundlagt i 1997 og er skaberen af ​​mange prisbelønnede mobilenheder og innovationer. Ved at sætte brugerne i centrum for alt, hvad HTC gør, skubber HTC grænserne for design og teknologi for på den måde at skabe innovative og personlige oplevelser for forbrugere over hele verden. HTC's portefølje omfatter smartphones og tablets, der er udstyret med HTC Sense®-brugeroplevelse. HTC er noteret på børsen i Taiwan (Taiwan Stock Exchange) (TWSE: 2498). Du kan få flere oplysninger ved at gå til [www.htc.com](http://www.htc.com).

1. Andre tilgængelige farver ved lancering er Glacial Silver og Amber Gold [↑](#footnote-ref-2)
2. \*\*Du må ikke gengive, distribuere eller på anden måde bruge ophavsretligt beskyttet materiale, medmindre du forinden har indhentet tilladelse fraindehaveren af ophavsretten. [↑](#footnote-ref-3)
3. HTC har set, at BlinkFeed er populært blandt HTC-brugerne og gør derfor nu funktionen tilgængelig på andre Android-enheder, og den vil snart blive lanceret i Google Play-butikken. [↑](#footnote-ref-4)
4. Fitbit-appen kan hentes i Google Play-butikken og sporer dine trin/overvåger din fysiske aktivitet [↑](#footnote-ref-5)